**Не́лсан Міге́л Ка́штру Аліве́йра** (парт.: Nelson Miguel Castro Oliveira; нар. 8 жніўня 1991, Барселуш, Партугалія) — партугальскі футбаліст, нападнік. Ігрок нацыянальнай зборнай Партугаліі (2012—2017).

Клубная кар’ера
---------------

Нелсан Алівейра з’яўляецца выхаванцам клуба «Брага». Ва ўзросце 15 гадоў ён перайшоў у «Бенфіка». Улетку 2008 года ён дэбютаваў у асноўным складзе каманды ў таварыскай сустрэчы супраць клуба «Эштарыл-Прая». Таксама галоўны трэнер «Бенфікі», Кіке Санчэс Флорэс, выклікаў яго ў склад на матч Кубка УЕФА супраць італьянскага «Напалі», дзе ён, аднак, на поле не выйшаў. Пасля гэтага, Алівейра вярнуўся ў моладзевы склад клуба. У студзені 2010 года форвард, на правах арэнды, перайшоў у «Рыу Аві», дзе дэбютаваў 7 лютага ў матчы з «Лейшойншам», выйшаўшы на замену за 10 хвілін да канца сустрэчы. 12 жніўня таго ж года Нелсан быў арандаваны іншым клубам, «Пасуш ды Ферэйра». 12 верасня футбаліст дэбютаваў у новай камандзе ў гульні супраць «Марытыму» (1:1), а праз месяц прынёс сваёй камандзе перамогу, забіўшы гол прамым ударам са штрафнога ў матчы з «Навалам» (2:1).

У 2011 годзе нападнік вярнуўся ў «Бенфіку», дэбютаваўшы ў афіцыйнай гульні з «Партыманенсі» на Кубак Партугаліі. 18 студзеня Алівейра ўпершыню правёў увесь матч за «Бенфіку» ў гульні супраць клуба «Санта-Клара» на Кубак лігі (2:0). Праз месяц форвард забіў за клуб першы мяч, забіўшы ў браму «Марытыму» ў матчы Кубка лігі. Па стане на 31 ліпеня 2012 года Алівейра на правах арэенды перайшоў у іспанскі «Дэпартыва». 20 жніўня Нелсан дэбютаваў у Ла Лізе матчам супраць «Асасуны». У гэтым матчы Алівейра забіў свой першы гол за галісіянцаў, а на 90 хвіліне ў адным контрнападаў забіў і другі мяч.

26 ліпеня 2013 года Алівейра быў аддадзены ў арэнду клуб Лігі 1 «Рэн», дзе за сезон здолеў забіць 8 галоў. 23 снежня 2014 года на афіцыйным сайце «Бенфікі», з’явілася інфармацыя, што ігрок правядзе рэшту сезона ў клубе «Суонсі Сіці».

У верасні 2015 года быў аддадзены ў арэнду англійскаму клубу «Нотынгем Форэст» да канца сезона 2015/16. 30 жніўня 2016 года перайшоў у «Норвіч Сіці».

У студзені 2019 года на правах арэнды далучыўся да «Рэдынга». У ліпені 2019 года перайшоў у грэчаскі АЕК, а ў ліпені 2021 года перабраўся ў ПАОК. Пакінуў клуб з Салонікаў па закачэнні сезона 2022/23.

Міжнародная кар’ера
-------------------

29 лютага 2012 года Алівейра дэбютаваў у першай зборнай краіны ў таварыскім матчы супраць зборнай Польшчы.

Дасягненні
----------

**Бенфіка**

* Уладальнік Кубка Партугальскай лігі: 2012
* Уладальнік Суперкубка Партугаліі: 2014

Заўвагі
-------

1. ↑  Nélson Oliveira // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Jovens Promessas: Nélson Oliveira. academia-de-talentos.com
3. ↑  Taca: Portimonense 0-2 Benfica Архівавана 22 красавіка 2012.. portugoal.net
4. ↑  Taca da Liga round-up Архівавана 22 студзеня 2012.. portugoal.net
5. ↑  Taca da Liga semi-finals set Архівавана 7 верасня 2012.. portugoal.net
6. ↑  «Nélson Oliveira: El Deportivo es una gran oportunidad para mí» Архівавана 24 снежня 2014.. ABC.
7. ↑  Depor start with a win Архівавана 20 чэрвеня 2018.. ESPN Soccernet.
8. ↑  Nelson Oliveira, nouvel attaquant du SRFC. Rennes FC
9. ↑  Nélson Oliveira emprestado ao Swansea até ao final da época Архівавана 23 снежня 2014.. S.L. Benfica.
10. ↑  Poland mark Warsaw milestone with Portugal draw. uefa.com

Спасылкі
--------

* Лагатып Вікісховішча На Вікісховішчы ёсць медыяфайлы па тэме Нелсан Алівейра

|  |  |
| --- | --- |
| ⚙️   Тэматычныя сайты | AS.com · BDFA · eu-football.info (ігрок) · FBref.com · FootballDatabase.eu · ForaDeJogo (ігрок) · National Football Teams.com · Soccerbase (ігрок) · Soccerway · Transfermarkt (ігрок) · worldfootball.net (ігрок) · УЕФА |

| ⛭Зборная Партугаліі — Чэмпіянат Еўропы 2012 — 3-4 месца |
| --- |
| Сцяг Партугаліі | 
* 1 Эдуарду (б)
* 2 Алвіш
* 3 Пепэ
* 4 Велозу
* 5 Куэнтран
* 6 Куштодыу
* 7 Раналду
* 8 Матынью
* 9 Алмейда
* 10 Куарэжма
* 11 Алівейра
* 12 Патрысью (б)
* 13 Кошта
* 14 Раланду
* 15 Мікаэл
* 16 Мейрэліш
* 17 Нані
* 18 Варэла
* 19 Лопіш
* 20 Віяна
* 21 Перэйра
* 22 Бету (б)
* 23 Паштыга
* трэнер: Паўлу Бенту

 |